《雨中独酌》
宋代·葛天民

平生寡合虽竭斗，几曾自饮一杯酒。
不因风月与湖山，更为松杯与花柳。
今夕何夕风雨来，知侬渴肺生秋埃。
麴生三缄忽自荐，诗为风雨聊一开。
老夫呼前呼示了，死生脱帽倾怀抱。
风雨横斜入会中，宾主淋漓俱醉倒。
须臾风止雨亦休，主人送客凝双眸。
葛天无怀不可状，但觉两耳风飕飕。
匆匆便是中秋节，更与麴生潜地说。
此夜宁容著杂宾，一尊只辨浇明月。

作者简介：葛天民，字无怀，越州山阴（浙江绍兴）人，徙台州黄岩（今属浙江）曾为僧，，字朴翁，其后返初服，居杭州西湖。与姜夔、赵师秀等多有唱和。其诗为叶绍翁所推许，有《无怀小集》。